CELEX: 22016D2193
Language: sl
Date: 2015-06-11 00:00:00
Title: Sklep Skupnega odbora EGP št. 158/2015 z dne 11. junija 2015 o spremembi Priloge XIII (Promet) k Sporazumu EGP [2016/2193]

15.12.2016   
               
               
                  SL
               
               
                  Uradni list Evropske unije
               
               
                  L 341/54
               
            SKLEP SKUPNEGA ODBORA EGP
      št. 158/2015
      z dne 11. junija 2015
      o spremembi Priloge XIII (Promet) k Sporazumu EGP [2016/2193]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Uredbo Komisije (EU) št. 361/2014 z dne 9. aprila 2014 o podrobnih pravilih za uporabo Uredbe (ES) št. 1073/2009 Evropskega parlamenta in Sveta glede dokumentov za mednarodni avtobusni prevoz potnikov in razveljavitvi Uredbe Komisije (ES) št. 2121/98 (1) je treba vključiti v Sporazum EGP.
               
            
                  (2)
               
               
                  Uredba (EU) št. 361/2014 razveljavlja Uredbo Komisije (ES) št. 2121/98 (2), ki je vključena v Sporazum EGP in jo je zato treba v okviru Sporazuma EGP razveljaviti.
               
            
                  (3)
               
               
                  Prilogo XIII k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Priloga XIII k Sporazumu EGP se spremeni:
      
                  1.
               
               
                  za točko 32a (Uredba (ES) št. 1073/2009 Evropskega parlamenta in Sveta) se vstavi naslednja točka:
                  
                              „32aa.
                           
                           
                              
                                 32014 R 0361: Uredba Komisije (EU) št. 361/2014 z dne 9. aprila 2014 o podrobnih pravilih za uporabo Uredbe (ES) št. 1073/2009 Evropskega parlamenta in Sveta glede dokumentov za mednarodni avtobusni prevoz potnikov in razveljavitvi Uredbe Komisije (ES) št. 2121/98 (UL L 107, 10.4.2014, str. 39).
                              Za namene tega sporazuma se določbe Uredbe uporabljajo z naslednjimi prilagoditvami:
                              
                                          (a)
                                       
                                       
                                          Države Efte priznajo dokumente EU, ki jih izdajo države članice EU, EU in države članice EU pa priznajo dokumente, ki jih izdajo države Efte.
                                       
                                    
                                          (b)
                                       
                                       
                                          V členu 7 se izraz ‚zakonodajo Unije‘ nadomesti z izrazom ‚zakonodajo, ki se uporablja v skladu s Sporazumom EGP,‘.
                                       
                                    
                                          (c)
                                       
                                       
                                          V dokumentih iz prilog II do VI se izraz ‚država članica‘ v danem sklonu in številu nadomesti z izrazom ‚država članica EU ali država EGP/Efte‘ v ustreznem sklonu in številu, izraz ‚zakonodaja Unije‘ in ‚zadevna zakonodaja Unije‘ v danem sklonu se nadomesti z izrazom ‚Sporazum EGP‘ v ustreznem sklonu, izraz ‚zakonodaja Skupnosti‘ v danem sklonu se nadomesti z izrazom ‚zakonodaja, ki se uporablja v skladu s sporazumom EGP,‘ v ustreznem sklonu, izraz ‚licenca Skupnosti‘ v danem sklonu pa se nadomesti z izrazom ‚licenca‘ v ustreznem sklonu.
                                       
                                    
                                          (d)
                                       
                                       
                                          Besedilo točke 1(v) dela C dokumenta iz Priloge II se nadomesti z besedilom ‚davka na dodano vrednost (DDV) ali prometnega davka na prevozne storitve.‘
                                       
                                    
                                          (e)
                                       
                                       
                                          V dokumentih iz prilog II, III, IV, V in VI se izraz ‚Islandija (IS), Lihtenštajn (FL) in Norveška (N)‘ doda vsakemu seznamu mednarodnih prepoznavnih znakov, za izrazom ‚Uredba (ES) št. 1073/2009‘ in za izrazom ‚Uredba (ES) št. 1073/2009 z dne 21. oktobra 2009 o skupnih pravilih za dostop do mednarodnega trga avtobusnih prevozov in spremembi Uredbe (ES) št. 561/2006‘ pa se doda izraz, ‚kakor je bila prilagojena za namene Sporazuma o Evropskem gospodarskem prostoru‘.
                                       
                                    
                                          (f)
                                       
                                       
                                          V tabelo v dokumentu iz Priloge VI se vstavijo kratice‚IS‘,‚FL‘ in ‚N‘“;
                                       
                                    
                        
            
                  2.
               
               
                  besedilo točke 33c (Uredba Komisije (ES) št. 2121/98) in Dodatka 6 se črta.
               
            Člen 2
      Besedilo Uredbe (EU) št. 361/2014 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 12. junija 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*1), ali na dan začetka veljavnosti Sklepa Skupnega odbora EGP št. 88/2014 z dne 16. maja 2014 (3), če slednje nastopi pozneje.
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 11. junija 2015
         
            
               Za Skupni odbor EGP
            
            
               Predsednik
            
            Gianluca GRIPPA
         
      
      
         (1)  UL L 107, 10.4.2014, str. 39.
      
         (2)  UL L 268, 3.10.1998, str. 10.
      
         (*1)  Navedena ni nobena ustavna zahteva.
      
         (3)  UL L 310, 30.10.2014, str. 40.